CELEX: 62016CN0336
Language: et
Date: 2016-06-15 00:00:00
Title: Kohtuasi C-336/16: 15. juunil 2016 esitatud hagi – Euroopa Komisjon versus Poola Vabariik

19.9.2016   
            
            
               ET
            
            
               Euroopa Liidu Teataja
            
            
               C 343/27
            
         15. juunil 2016 esitatud hagi – Euroopa Komisjon versus Poola Vabariik
   (Kohtuasi C-336/16)
   (2016/C 343/39)
   Kohtumenetluse keel: poola
   
      Pooled
   
   
      Hageja: Euroopa Komisjon (esindajad: K. Hermann ja E. Manhaeve)
   
      Kostja: Poola Vabariik
   
      Hageja nõuded
   
   
               —
            
            
               Hageja palub tuvastada, et kuna
               
                           —
                        
                        
                           alates aastast 2007 ja kuni vähemalt aastani 2013 ületati 35 õhukvaliteedi piirkonnas PM10 osakeste päeva piirtaset ja 9 õhukvaliteedi piirkonnas aasta piirtaset, ning ei ole esitatud teavet olukorra paranemise kohta;
                        
                     
                           —
                        
                        
                           välisõhukvaliteedi kavades ei ole ette nähtud sobivaid meetmeid nende ajavahemike vähendamiseks, mille jooksul PM10 osakeste piirtaset ületatakse;
                        
                     
                           —
                        
                        
                           päeva piirtaset koos lubatud ületamismääraga ületati 1. jaanuarist 2010 kuni 10. juunini 2011 piirkonnas 14.17 – Radomi linn –, piirkonnas 14.18 – Pruszków-Żyrardów – ja piirkonnas 16.15 – Kędzierzyn-Koźle – ning 1. jaanuarist 2011 kuni 10. juunini piirkonnas 30.3 – Ostrów-Kępno;
                        
                     
                           —
                        
                        
                           Euroopa Parlamendi ja nõukogu 21. mai 2008. aasta direktiivi 2008/50/EÜ välisõhu kvaliteedi ja Euroopa õhu puhtamaks muutmise kohta (1) artikli 23 lõike 1 teist lõiku ei ole nõuetekohaselt üle võetud,
                        
                     siis on Poola Vabariik on rikkunud kohustusi, mis tulenevad Euroopa Parlamendi ja nõukogu 21. mai 2008. aasta direktiivi 2008/50/EÜ välisõhu kvaliteedi ja Euroopa õhu puhtamaks muutmise kohta artikli 13 lõikest 1 koostoimes XI lisaga, artikli 23 lõike 1 teisest lõigust ning artikli 22 lõikest 3 koostoimes XI lisaga.
            
         
               —
            
            
               Mõista kohtukulud välja Poola Vabariigilt.
            
         
      Väited ja peamised argumendid
   
   Alates aastast 2007 on PM10 osakeste päeva- ja aastast piirtaset ületatud vastavalt 35 ja 9 piirkonnas. Hoolimata sellisest direktiivi 2008/50/EÜ artikli 13 lõike 1 koostoimes XI lisaga rikkumisest ei ole Poola Vabariik direktiivi 2008/50/EÜ artikli 23 lõike 1 teist lõiku eirates võtnud vastu tõhusaid meetmeid tagamaks, et ajavahemikud, mille jooksul piirtasemeid ületatakse, oleksid võimalikult lühikesed.
   Kõnealuste meetmete ebatõhusus ilmneb muu hulgas nii ajavahemikust, mille jooksul piirtaset ületatakse, kui ka niisuguste õigusnormide puudumisest, mis näeksid ette individuaalseks soojatootmiseks kasutatavate kütuste ja kütteseadmete heiteväärtused.
   
      (1)  ELT L 152, lk 1.